На основу Правилника о садржини, начину и поступку израде докумената просторног и урбанистичког планирања ("Службени гласник РС" број 32/2019) **Градска управа за урбанизам и грађевинске послове Града Новог Сада** оглашава да ће се

**131. СЕДНИЦА КОМИСИЈЕ ЗА ПЛАНОВЕ**

**СКУПШТИНЕ ГРАДА НОВОГ САДА**

**ОДРЖАТИ У** **ЧЕТВРТАК, 20. маја 2021. ГОДИНЕ**,

**У ЗГРАДИ ЈП „СПОРТСКИ И ПОСЛОВНИ ЦЕНТАР ВОЈВОДИНА“**

**НОВИ САД, УЛИЦА СУТЈЕСКА БРОЈ 2,**

**У АМФИТЕАТРУ НА I СПРАТУ**,

**СА ПОЧЕТКОМ У 09,00 ЧАСОВА**

На јавном делу седнице ће се разматрати:

1. Разматрање поднетих примедби, предлога и сугестија на Нацрт плана детаљне регулације простора за вишепородично становање и парковске површине „Роткварија“ у Новом Саду, након јавног увида (јавни део седнице),

2. Разматрање поднетих примедби, предлога и сугестија на Нацрт плана детаљне регулације дела Авијатичарског насеља и Детелинаре у Новом Саду, након јавног увида (јавни део седнице),

3. Разматрање поднетих примедби, предлога и сугестија на Нацрт плана детаљне регулације дела подручја Алибеговца, југоисточно од пута на катастарској парцели број 4497 КО Петроварадин у Петроварадину (јавни део седнице),

4. Разматрање поднетих примедби, предлога и сугестија на Нацрт одлуке о изменама и допунама плана генералне регулације насељеног места Футог (локалитет северно од улице Моше Пијаде), након јавног увида (јавни део седнице),

5. Разматрање поднетих примедби, предлога и сугестија на Нацрт плана детаљне регулације Ветерничке рампе у Новом Саду, након јавног увида (јавни део седнице),

6. Разматрање Урбанистички пројекат за изградњу стамбених објеката спратности По+П+4+Пк(5) на катастарским парцелама бр. 3389 и 3390 К.О. Нови Сад I у Новом Саду, након одржане јавне презентације (затворени део седнице).

Нацрт плана био је изложен на јавни увид, а заинтересована лица, која су у току трајања јавног увида доставила писане примедбе, имају право да на јавној седници Комисије за планове образложе своје примедбе. О свакој поднетој примедби обрађивач планског документа јавно износи свој став.

**Услед епидемиолошке ситуације у Републици Србији, моле се сва заинтересована физичка и правна лица која желе да присуствују јавној седници Комисије за планове, да сведу број представника на минимум, уз обавезно поштовање прописаних мера заштите, као и да се пријаве Градској управи за урбанизам и грађевинске послове на** **planiranje@uprava.novisad.rs** **или на број телефона: 021/423-015.**